Sign in / Join .st0{fill:#34437F;} .st1{fill:#878787;} Wednesday, February 16, 2022 ikteb hawn… Fittex Intervista ma' Dejan Grech … champion Ewropew tal-Eight-Ball Minn talk.mt February 16, 2022 talk.mt Minn Cristian Muscat Ftit tal-jiem ilu, Dejan Grech rebaħ il-kampjonat Ewropew tal-Pool meta fil-finali tal-kategorija individwali tal-irġiel għe­leb lill-Ingliż Luke Gilbert bl-iskor ta' 8-4. Kienet ġurnata li Grech diffiċli jinsiha minħabba li aktar kmieni f'dik il-ġurnata, kiseb suċċess ukoll fil-finali tal-kategorija ta' taħt il-25 bħala team kontra l-Irlanda A. Grech wasal għal din il-finali wara li għeleb lill-player Irlandiż Gary Bracken bl-iskor ta' 7-2 fis-semi-finali. Huwa ddo­mina ħafna mil-logħob u b'mod meritat wasal sa dan l-istadju. Dejan Grech mhux isem ġdid għal-logħba tal-pool meta f'dawn l-aħħar snin beda jistabilixxi ruħu bil-mod bl-ewwel suċċessi li beda jikseb, bħala team. Fil-fatt fis-sena 2020, huwa rebaħ it-titlu Ewro­pew tal-kategorija individwali taż-żgħażagħ li saru f'pajjiżna. Grech għandu ħila kbira sabiex jirnexxi f'dan l-isport fejn huma numerużi l-breaks li kapaċi jagħmel sabiex litteralment iħalli lill-avversarju tiegħu bilqiegħda. Il-kalma li biha jmur għall-boċċa u l-mod ta' kif jirnexxielu jippotjaha jagħ­mel lil Grech wieħed uniku minkejja l-etá pjuttost żagħ­żugħa tiegħu. Ta' min wieħed isemmi li fis-sena 2020, huwa rebaħ l-unur tal-Isportiv tas-Sena. Huwa deher ferm sodisfatt u kuntent b'dak li rnex­xielu jagħmel għalkemm fl-istess ħin bilkemm seta' jemmen li kiseb dan is-suċċess prestiġjuż. Dan il-ġurnal għamel kuntatt ma' Dejan fejn qasam l-esperjenza tiegħu. Kif bdiet l-imħabba tie­għek lejn il-pool? L-imħabba tiegħi lejn il-pool bdiet minn meta kont għadni tifel. Missieri kien jilgħab u jien bdejt nilgħab meta kelli 10 snin. X'emozzjoniiet ħassejt wa­ra li lħaqt dan it-tragward uniku? Li kieku xi ħadd kellu jgħidli li jien kont se nirbaħ dan it-tournament internazzjonali, żgur kont immerih għax verament kollox ġie fuqi ħabta u sabta. Huwa veru li kont ilni nipprepara għalih minn ħafna żmien ilu permezz ta' taħriġ kontinwu iżda żgur ma kontx qed nippretendi li nasal sal-finali, aħseb u ara li nirbaħha. Kif ippreparajt għal din il-kompetizzjoni? Kont ilni nitħarreġ għal numru ta' sigħat kuljum sabiex inkun fl-aqwa forma possibbli għax il-preparazzjoni hi kruċjali f'dan il-mument. Dak tal-ġimgħa l-oħra kien l-aktar mument perfett li kelli fil-karriera tiegħi s'issa minħabba li flimkien mat-team ta' Taħt il-25 sena għollejna tazza oħra. Ħdimna qatigħ anke bħala team u konna magħ­qudin u naħseb li dik hi l-aqwa ħaġa li jista' jkollok f'kull sport. Minkejja li konna barra minn darna, konna kalmi, konċentrati u attenti f'dak kollu li konna qegħdin nagħ­mlu. Hemm xi logħba li tiftakar aktar minn oħrajn li lgħabt fiha u rbaħt? Bla dubju, l-aktar logħba importanti li lgħabt fiha s'issa hija dik li fiha ġejt inkurunat Champion Ewropew tal-eight ball fil-jiem li għaddew. Nista' niddeskriviha bħa­la l-aktar logħba emoz­zjonanti fil-karriera tiegħi s'issa. Madankollu insemmi wkoll il-finali ta' meta ġejt inkurunat champion Ewropew tal-Pool ta' Taħt it-23 sena. Dik ukoll tqanqal fija emozzjonijiet speċjali. Kif irnexxielek tiżviluppa l-ħiliet tiegħek f'dan l-isport li tant tħobb? Irnexxieli niżviluppa l-ħiliet tiegħi b'ħafna ħin ta' dedikazzjoni u sagrifiċ­ċju u ħinijiet twal ta' taħriġ. X’inhi l-iktar ħaġa importanti li għandu jkollu player tal-pool? Fl-opinjoni tiegħi, l-aktar ħaġa importanti li għandu jkollu player tal-pool hija li jkollu mentalitá pożittiva u jemmen fih innifsu għax inkella ma jistax jilħaq l-objettiv prinċipali tiegħu. Min taħseb li hu l-player numru wieħed tal-pool fid-dinja bħalissa? Fl-opinjoni tiegħi, l-aqwa player tad-dinja tal-pool fil-mument huwa Mick Hill. X’tikkummenta fuq il- Malta Eight Ball Federation u fuq il-Malta Pool Association u x’inhi d-differenza bejn iż-żewġ dix­xiplini? Il-Malta Eight Ball Fe­deration hija federazzjoni serja bħalma ovvjament hija serja l-Malta Pool Association. Min-naħa tiegħi nilgħab iż-żewġ logħbiet u t-tnejn fihom is-sabiħ tagħhom. L-eight ball hija tip ta’ logħba fejn trid iżjed tattakka minn dik tal-pool filwaqt li fil-pool jidħlu iżjed it-tatikka u l-moħħ fl-opinjoni tie­għi. U x’inhi d-differenza bejn snooker u pool? Id-differenza bejn snoo­ker u pool hija li snooker hija logħba iżjed diffiċli sa ċertu punt. Ir-raġuni hija ovvjament li l-mejda tas-snooker hija d-doppju ikbar mil-logħba tal-pool. Għaldaqstant fil-pool trid tkun konsistenti ħafna għaliex jekk tagħmel żball tista’ tgħid li tlift il-logħba. Kif qed tħares lejn il-futur tiegħek bħala player tal-pool u fuq kollox x’ħolm u objettivi qed timmira għalihom? Għandi ħafna ħolm li nixtieq inwettaq iżda fuq kollox għandna bżonn li dan l-isport ikollu aktar sponsors. Ħaġa tal-iskantament li minkejja li kull darba nik­sbu suċċess fuq livell internazzjonali, diversi kumpa­ni­ji ma jaċċettawx li jgħi­­nuna b’mod finanzjarju biex nilħqu l-għan tagħ­na. Waħda mill-ħolmiet tiegħi hi dik li naqleb għal kollox bħala player professjonali għalkemm dan mhux faċli daqskemm wie­ħed jaħseb proprju min­ħabba li l-isponsors huma ftit. Biex l-affarijiet jiġu aktar ħa­żin, bħalissa mhux faċli li ssib għajnuna bħal din minħabba l-impatt ħażin li kellu l-Covid-19 fuq diversi negozji u kumpaniji. Fuq kollox nixtieq li bħala player professjonali, jekk xi darba nsir, immur nilgħab barra minn Malta u eventwalment dan isir ix- xogħol tiegħi. Bla dubju li din mhux xi ħaġa faċli għalkemm jien se nibqa’ naħdem qatigħ sabiex nasal għaliha. Jekk dan iseħħ ikun pass kbir lejn il-karriera tiegħi. Nixtieqek tgħaddi l-aħ­ħar messaġġ tiegħek lil dawk iż-żgħażagħ li jixtiequ jaqbdu karriera fil-pool. Il-messaġġ tiegħi huwa liż-żgħażagħ biex jaqbdu jilagħbu l-logħba tal-pool – logħba sabiħa li tagħtik sodisfazzjon kbir u għal min għadu żgħir ikollu ċ-ċans iżid il-kapaċitajiet tiegħu u jikber fil-logħba tal-pool. Fiha timmatura u tikber mentalment. Artiklu preċedenti Ikomplu jonqsu dawk rikoverati fl-Isptar minħabba l-Covid-19 ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn